Kako tumačiti potez Hrvatske, koja na sastanku radne grupe za proširenje u Savetu EU, nije dala saglasnost da Srbija otvori Poglavlje 23. Da li je susret premijera Vučića u Mostaru sa predsednicom Hrvatske i Bakirom Izetbegovićem nešto promenio? Šta su glavne prepreke boljem razumevanju i saradnji u regionu? Koja pitanja su sporna i šta su najveće opasnosti za stabilnost regiona?

U nastavku o izbornoj kampanji. Uz mnogo peripetija, gužvi, spornih pitanja, pa i nezakonitosti, predate su izborne liste. Ovu fazu izbora su obeležili falsifikati potpisa podrške stranačkim listama. Mnogo izbornih lista, kratka izborna kampanja i nikad manje neizvesnosti oko pobednika. Pa ipak, da li se očekuju iznenađenja? Šta nude političke stranke kao odgovor na ekonomsku krizu, pad standarda, loše regionalne odnose, nerešena pitanja u pregovorima sa Evropskom unijom i Prištinom? Ko je prava levica a ko desnica, ko je sve Evropljanin, ko autentični patriota. Ko je od stranaka dosledan i principijelan, ko se promenio i zašto? Šta su kvaliteti koje će građani nagraditi svojim glasom i da li će neko biti kažnjen?

U studiju će govoriti predstavnici lista za parlamentarne izbore 2016:

- Jadranka Joksimović, "Aleksandar Vučić - Srbija pobeđuje"

- Saša Radulović, "Dosta je bilo - Saša Radulović"

- Nenad Milić, "Boris Tadić, Čedomir Jovanović - Savez za bolju Srbiju - Liberalno demokratska partija, Liga socijaldemokrata Vojvodine, Socijaldemokratska stranka"

Heroj nedelje: Milica Šimonović

Autorka i urednica emisije: Olivera Kovačević